Mechi ya fainali itachezwa Jumapili uwanjani Lzhiniki mjini Moscow saa tatu usiku saa za Afrika Mashariki.

Ubelgiji wamesalia na mechi moja ya kuamua atakayemaliza wa tatu, mechi ambayo itachezwa Jumamosi.

Bao pekee la mechi ya nusu fainali lilifungwa na beki Samuel Umtiti baada ya kona iliyopigwa na Antoine Griezmann.

Mchezaji huyu aliyewavusha Ufaransa hadi fainali ni nani?

Samuel Yves Umtiti huchezea klabu ya Barcelona ya Uhispania.

Ni mchezaji wa miaka 24 ambaye alizaliwa mnamo 14 Novemba mwaka 1993 mjini Yaounde, Cameroon. Mamake ni Annie Ngo Um lakini babake hajulikani ni nani. Ana ndugu kwa jina Yannick Umtiti.

Yeye kwa kawaida huwa ni beki wa kati.

Ni mchezaji mrefu kwa kimo, kimo chake ni futi sita (1.83m) jambo ambalo huenda lilimsaidia katika kufunga bao la kichwa dhidi ya Ubelgiji ambapo alikuwa anakamiliana na mchezaji mwingine mrefu wa kimo anayefahamika sana kwa mipira ya kichwa, Marouane Fellaini.

Kutokana na kwamba alizaliwa Cameroon, ni mchezaji ambaye alikuwa... Endelea na makala kwa vibambo vingine 4000 isizidi:
na fursa ya kuichezea timu ya taifa ya Cameroon. Ana uraia wa Cameroon na Ufaransa.

Juhudi za Shirikisho la Soka la Cameroon na nyota wao wa zamani wa kimataifa Roger Milla za kumshawishi aiwakilishe Cameroon hazikufua dafu.

Alizaliwa katika maisha ya umaskini na alikuwa tu ndio ameanza kuzoea maisha ya Yaounde pale familia aliyokuwa anaishi nayo ilipofunganya virago na kuhamia Ufaransa katika viunga vya mji wa Lyon. Kutokana na ufukara mamake alikuwa amemkabidhi kwa jamaa aishi naye akiwa bado mdogo. Kuna utata hata hivyo kuhusu iwapo alisafiri na jamaa waliokuwa wanamlea au na mamake mara ya kwanza kwenda Ufaransa.

Baada ya kukaa miezi kadha Villeurbanne ambapo alilelewa katika jamii ya wahamiaji kutoka Cameroon, hatimaye walihamia Menival.

Samuel Umtiti na Olivier Giroud

Mwaka aliohamia Ufaransa, 1995, ilikuwa si muda mrefu sana baada ya Roger Milla kuvuma sana akichezea Cameroon jambo ambalo lilichochea wahamiaji wengi wa Afrika waliokuwa nchini Ufaransa kukumbatia kandanda. Ni kipindi hicho ambapo wachezaji nyota kama vile Paul Pogba, Raphael Varane na Romelu Lukaku walikuwa watoto.

Umtiti alianza kuonyesha ustadi wa kusakata gozi akiwa na miaka mitano hivi ambapo kwa makubaliano kati ya shule yake na mamake aliruhusiwa kuifuata  ndoto yake.

Njiani kati ya nyumbani kwao na shuleni kulikuwa na uwanja wa klabu ya soka ya Menival FC na huko ndiko alipoanza kuchezea soka.

Rais wa zamani wa klabu hiyo Said Intidam anamkumbuka: "Alikuwa na miaka mitano tu lakini angeweza kucheza katika mchezo wa wachezaji 11 kila upande bila matatizo."

Rais wa sasa wa klabu hiyo Judi Bouzama anasema tofauti kati yake na wachezaji wengine ilionekana wazi.

"Hakuwa mchezaji wa kiwango cha Menival, alikuwa i mchezaji wa klabu kubwa kama vile Olympique Lyonnais au Saint-Etienne," amenukuliwa na mtandao wa SportEnglish.

Alianza kwenda Lyon kujifunza soka akiwa na miaka tisa mwaka 2001 na kuibuka kuwa miongoni mwa wachezaji nyota katika kikisi cha wachezaji chipukizi.

Alianza kama mshambuliaji, baadaye akawa anacheza...